《滏阳道中》
清代·米汉雯

远近和鸣鸡，朝晖望欲迷。波环堤左右，地似瀼东西。

柳影藏凫队，荷香送马蹄。赏心随命酌，村酒正堪携。

作者简介：顺天宛平人，字紫来，号秀嵓。米万钟孙。顺治十八年进士。康熙间试鸿博，授编修，充云南乡试正考官，擢侍讲。工诗，与王士禛时有唱和。书法学宋米芾，亦呼“小米”。兼精金石篆刻。有《漫园诗集》、《始存集》。